CELEX: 22006D0085
Language: lt
Date: 1152230400000
Title: 2006 m. liepos 7 d. EEE jungtinio komiteto sprendimas Nr. 85/2006, iš dalies keičiantis EEE susitarimo VI priedą (Socialinė apsauga)

19.10.2006   
            
            
               LT
            
            
               Europos Sąjungos oficialusis leidinys
            
            
               L 289/19
            
         
      EEE JUNGTINIO KOMITETO SPRENDIMAS
   
   Nr. 85/2006,
   2006 m. liepos 7 d.
   iš dalies keičiantis EEE susitarimo VI priedą (Socialinė apsauga)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo VI priedas buvo iš dalies pakeistas 2006 m. birželio 2 d. EEE jungtinio komiteto sprendimu Nr. 58/2006 (1).
            
         
               (2)
            
            
               Į Susitarimą turi būti įtrauktas 2006 m. vasario 7 d. Komisijos reglamentas (EB) Nr. 207/2006, iš dalies keičiantis Tarybos reglamentą (EEB) Nr. 574/72, nustatantį Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, įgyvendinimo tvarką (2),
            
         NUSPRENDĖ:
   1 straipsnis
   Susitarimo VI priedo 2 punktas (Tarybos reglamentas (EEB) Nr. 574/72) iš dalies keičiamas taip:
   
               1.
            
            
               Pridedama ši įtrauka:
               
                           „—
                        
                        
                           
                              32006 R 0207:2006 m. vasario 7 d. Komisijos reglamentas (EB) Nr. 207/2006 (OL L 36, 2006 2 8, p. 3).“
                        
                     
         
               2.
            
            
               356 punkto (NORVEGIJA – DANIJA), 376 punkto (NORVEGIJA – SUOMIJA) ir 377 punkto (NORVEGIJA – ŠVEDIJA) tekstai g adaptacijoje pakeičiami taip:
               „2003 m. rugpjūčio 18 d. Šiaurės šalių konvencijos dėl socialinės apsaugos 15 straipsnis. Susitarimas dėl abipusio kompensacijų atsisakymo remiantis reglamento 36 straipsnio 3 dalimi, 63 straipsnio 3 dalimi ir 70 straipsnio 3 dalimi (ligos ir motinystės išmokų natūra, išmokų dėl nelaimingų atsitikimų darbe, profesinių ligų ir bedarbio išmokų išlaidos) ir įgyvendinimo reglamento 105 straipsnio 2 dalimi (administracinių patikrinimų ir medicininių tyrimų išlaidos).“
            
         2 straipsnis
   Reglamento (EB) Nr. 207/2006 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2006 m. liepos 8 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2006 m. liepos 7 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
         
      
   
   
      (1)  OL L 245, 2006 9 7, p. 4.
   
      (2)  OL L 36, 2006 2 8, p. 3.
   
      (3)  Konstituciniai reikalavimai nenurodyti.